Tahir Emra

Tahir Emra lindi më 10 mars të vitit 1938 në Gjakovë, është akademik shqiptar i Kosovës.

 Biografia 
Shkollën fillore e kreu në vendlindje, kurse Shkollën e Mesme të Artit në Pejë. Akademinë e Arteve Figurative dhe studimet pasuniversitare i kreu në vitin 1966 në Beograd, në klasën e piktorit e pedagogut të shquar prof. Nedelko Gvozdenoviq. Në Fakultetin e Arteve të Prishtinës punon prej themelimit të tij (1974), ku e mban klasën e pikturës dhe të studimeve pasuniversitare me titullin profesor ordinar.Veprat e tij gjenden në shumë galeri, muze dhe koleksione private dhe janë vlerësuar lart në aspektin artistik. Është anëtar i Shoqatës së Artistëve Figurativë të Kosovës. Ka bërë udhëtime në botën e jashtme për qëllime studimore.Në vitin 2000 zgjidhet anëtar korrespondent i Akademisë së Shkencave dhe të Arteve të Kosovës.

 Burimi i të dhënave 
http://www.ashak.org/index.php?cid=1,18,27&argroup=4

Kategoria:Biografi shqiptare
Kategoria:Akademikë shqiptarë
Kategoria:Lindje 1938
Kategoria:Njerëz që jetojnë
Kategoria:Anëtarë të Akademisë së Shkencave dhe Arteve të Kosovës